Түркістан облысында "Рухани жаңғыру" бағдарламасы бойынша экспедиция ұйымдастырылды
"Түркістан облысында "Рухани жаңғыру" бағдарламасы бойынша экспедиция ұйымдастырылды" | "https://abai.kz/post/81871"
TITLE: Түркістан облысында "Рухани жаңғыру" бағдарламасы бойынша экспедиция ұйымдастырылды
URL: https://abai.kz/post/81871
META: "Түркістан облысында "Рухани жаңғыру" бағдарламасы бойынша экспедиция ұйымдастырылды" | "https://abai.kz/post/81871"
DATE: 14.11.2018
AUTHOR(s): Abai.kz
TOTAL WORDS: 154
TEXT: Елбасы Нұрсұлтан Назарбаевтың «Болашаққа бағдар: рухани жаңғыру» бағдарламалық мақаласы аясында елімізде түрлі ауқымды істер атқарылып жатыр. Осыған сәйкес, Түркістан облысында "Таңбалы тастар - бабалар ізімен" атты экспедиция ұйымдастырылған болатын. Жобаның мақсаты – Қазақстанның киелі жерлеріне енген өңірдегі 24 нысанды таныстыру әрі киелі өңірдің бай тарихы мен таңбалы тастарын насихаттау. Сонымен қатар, өңірге келетін қонақтар үшін жаңа туристік бағыттарды қалыптастыру. Түркістан облысы ішкі саясат басқармасының ұйытқы болуымен өткен тур Бәйдібек, Созақ аудандары мен  Кентау қаласын қамтыды. Атап айтқанда, екі күнге созылған экспедиция барысында жобаға қатысушылар Бәйдібек  ауданындағы Боралдай петроглифтері мен Ақмешіт үңгіріне, Созақ ауданындағы Ысқақ баб кесенесі мен Арпаөзен петроглифтеріне, Созақ көне қаласы мен Қарабура кесенесіне, сондай-ақ Кентау қалалық өлкетану музейі бағыттары бойынша тарихи жерлерді аралады. Жергілікті өлкетанушылардың айтуынша, Түркістан облысында 3 мыңнан аса петроглифтер бар. Басым көпшілігі Сақ дәуірінің жәдігерлері. Тастағы таңбаларда көбіне көшпелілердің тұрмыс-салты бейнеленген.Мұндай экспедициялардың ұйымдастырылуы бабалардан қалған тарихи баға жетпес мұраларды көздің қарашығындай сақтап, кейінгі ұрпаққа жеткізуге зор мүмкіндік бермек. Abai.kz
